Document ID: 32015D0321

KOMISIJAS ĪSTENOŠANAS LĒMUMS (ES) 2015/321
(2015. gada 26. februāris),
ar kuru groza Lēmumu 2008/989/EK, ar ko saskaņā ar Padomes Direktīvu 1999/105/EK pilnvaro dalībvalstis pieņemt lēmumus par tāda meža reproduktīvā materiāla sniegto garantiju ekvivalenci, kas jāimportē no dažām trešām valstīm
(izziņots ar dokumenta numuru C(2015) 1045)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 1999. gada 22. decembra Direktīvu 1999/105/EK par meža reproduktīvā materiāla tirdzniecību (1), jo īpaši tās 19. panta 3. punktu,
tā kā:
(1)
Ar Padomes Lēmumu 2008/971/EK (2) piešķīra līdzvērtīgumu konkrētām trešām valstīm attiecībā uz reproduktīvā materiāla ieguves avota apstiprināšanas un reģistrēšanas sistēmām un reproduktīvā materiāla turpmāku ražošanu no šā ieguves avota. Attiecībā uz konkrētām citām trešām valstīm Savienības līmenī pieejamā informācija nebija pietiekama, lai iekļautu minētās trešās valstis tajā pašā lēmumā. Tāpēc Komisija pieņēma Komisijas Lēmumu 2008/989/EK (3).
(2)
Lai novērstu tirdzniecības modeļu traucējumus pēc 2014. gada 31. decembra, ir lietderīgi pagarināt Lēmuma 2008/989/EK piemērošanas laikposmu līdz Lēmuma 2008/971/EK pielāgošanai.
(3)
Tāpat arī līdz Lēmuma 2008/971/EK grozījumiem nākotnē ir lietderīgi uz laiku atļaut dalībvalstīm pieņemt lēmumus attiecībā uz tādu meža reproduktīvo materiālu kategorijā “pārāks”, kas ražots trešās valstīs, kuras jau norādītas Lēmumā 2008/971/EK.
(4)
Dalībvalstu sniegtā informācija liecina, ka Jaunzēlandes izcelsmes meža reproduktīvajam materiālam nav pievienots izcelsmes sertifikāts vai oficiāls sertifikāts, ko izsniegusi minētā valsts. Tāpēc Jaunzēlande būtu jāsvītro no to valstu saraksta, saistībā ar ko dalībvalstīm atļauj pieņemt lēmumus attiecībā uz meža reproduktīvā materiāla sniegto garantiju ekvivalenci.
(5)
Tāpēc Lēmums 2008/989/EK būtu attiecīgi jāgroza.
(6)
Šajā lēmumā paredzētie pasākumi atbilst Augu, dzīvnieku, pārtikas aprites un dzīvnieku barības pastāvīgās komitejas atzinumam,
IR PIEŅĒMUSI ŠO LĒMUMU.
1. pants
Lēmumu 2008/989/EK groza šādi.
1)
lēmuma 3. pantu aizstāj ar šādu:
“3. pants
Šo lēmumu piemēro līdz 2019. gada 31. decembrim.”
;
2)
lēmuma pielikumu groza saskaņā ar šā lēmuma pielikumu.
2. pants
Šo lēmumu piemēro no 2015. gada 1. janvāra.
3. pants
Šis lēmums ir adresēts dalībvalstīm.
Briselē, 2015. gada 26. februārī

Labels: 3
15
18
6